**Тэма :** “Знакі прыпынку ў сказах з аднароднымі членамі”

**Мэта:** плануецца,што ў канцы ўроку вучнi будуць умець: знаходзіць у сказах аднародныя члены, вызначаць іх сінтаксічную функцыю, правільна афармляць іх на пісьме, складаць сказы з аднароднымі членамі;

**Задачы асабовага развiцця:** садзейнiчаць развіццю граматычнага ладу маўлення i пазнавальнай актыўнасцi вучняў; выхоўваць клапатлівыя адносіны да птушак.

**Абсталяванне:** карткі для індывідуальнай работы, малюнак зайца, карткі для работы ў пары, карткі для гульні “Успамінайка”

Ход урока

1. Арганізацыйна­матывацыйны этап

-Дзеці, выцягніце рукі ўперад і намалюйце дзвюмя рукамі адначасова ў паветры тую адзнаку, якую вы жадаеце атрымаць сёння на ўроку.

-Я жадаю вам поспеху.

2. Актуалізацыя ведаў

Гульня “Успамінайка”(на дошцы запісаны на картках пытанні)

1.Якія члены сказа называюцца аднароднымі?

2.Як вымаўляюцца аднародныя члены сказа?

3. Як звязаны паміж сабой аднародныя члены сказа?

4. Калі ставіцца коска пры аднародных членах сказа?

5. Калі не ставіцца коска пры аднародных членах сказа?

**У гэты ж час некалькі вучняў працуюць па індывідуальных картках.**

|  |
| --- |
| ***Заданне.*** *Паставіць, дзе трэба, коскі. Падкрэсліць аднародныя члены сказа:*  Дзьмуў халодны і марозны вецер.  Галубы паднялі галоўкі насцярожыліся але не спужаліся. |

3.Праверка дамашняга задання

-Прачытайце сказы, дзе паміж аднароднымі членамі сказа вы не паставілі коску ? Чаму?

4. Арфаграфічная размінка

На дошцы запісан верш. Трэба ўставіць патрэбную літару.

**З**в.рок шукае ў лесе схо.

**А**д паля.нічых і ва.коў.

**Я**го заву.ь “касы” здавён.

**Ц**і здаг.даліся, хто ён?

(Дзеці тлумачуць, якое правіла дапамагло ім уставіць патрэбную літару.)

* Адгадайце загадку.
* Давайце знойдзем гэтую адгадку ў самім вершы.(Дзеці паказваюць пачатковую літару кожнага радка).

-Такія загадкі называюцца акразагадкамі.

**Акразагадка –** вершаваная загадка, у якой пачатковыя літары кожнага радка, прачытаныя зверху ўніз, утвараюць слова-адгадку.

5. Пазнавальная хвілінка.

-Дзеці, а што вы ведаеце пра зайца?(адказы вучняў)

-Паслухаем цікавыя звесткі пра зайца ад нашых аднакласнікаў.(Дзеці дома падрыхтавалі звесткі пра зайца)

6. Мэта ўрока

-Дзеці, прачытайце ў нашай загадцы першы сказ. Што ёсць у гэтым сказе?

Як вы думаеце, якая мэта нашага урока?(Будзем працаваць над сказамі з аднароднымі членамі, правільна афармляць сказы з аднароднымі членамі)

7. Хвілінка чыстапісання

Зз Ззз Зззз … ….(Знайсці залежнасць і дапісаць)

Заз зуз зыз (Напісаць да канца радка)

заяц зайчыха зайка( Як можна назваць запісанныя словы? Вызначце ў іх корань

-Складзіце сказ з аднароднымі членамі, ужываючы адно з гэтых слоў.

Пад дыктоўку вучні запісваюць адзін саказ.(адзін вучань працуе каля дошкі)

*Маленькі заяц прыгае па лесе, па полю, па балоту.*

(Вучань дае характэрыстыку сказа, вызначае галоўныя члены сказа, знаходзіць аднародныя члены сказа, даказвае правільнаць афармлення іх на пісьме.)

8. Работа з падручнікам (пр.97, с.62)

Скласці сказы па малюнках. Правільна аформіць іх на пісьме.(Пісьмо з каменцірываннем)

-Скажыце , калі ласка, які добры ўчынак зрабілі дзеці?(адказы вучняў)

-Прыдумайце пабуджальны клічны сказ, які будзе галоўнай думкай гэтага тэксту.

*Дапамагайце птушкам зімой!(*Вучні запісваюць гэты сказ у сшытак)

9. Фізхвілінка

10. Замацаванне па тэме ўрока

-Скласці скарагаворку з прапанаваных слоў.(словы запісаны на картках на дошцы)

Крот, плот, прадрыў, норку, крывы, у агарод, рые.

*Падрыў крот крывы плот, рые норку ў агарод.*

(Пісьмо складзенай скарагаворцы па памяці.)

Узаемаправерка.

11. Работа ў парах

Вучням дадзены карткі.

|  |
| --- |
| Замест падкрэсленага слова прыдумаць аднародныя члены сказа:  У беларускіх лясах водзяцца звяры.  …………………………………………………………………………………………  Ягады ў лесе вабяць цудоўным пахам.  ……………………………………………………………………………………….. |

Праверка запісаных сказаў.

12. Падвядзенне выніку ўрока.

Рэфлексія па пытаннях:

-Каму сёння было цяжка на ўроку?

-Хто атрымаў новыя веды?

-Хто з вас можа пабыць настаўнікам на наступным уроку?

-Якую адзнаку вы паставіце сабе самі за ўрок? Падыміце рукі і намалюйце ў паветры гэтую адзнаку.

13. Выстаўленне адзнак настаўнікам за ўрок.

-З вучнямі (імя вучня…) я згодна ў выстаўленні адзнакі,

з вучнямі (імя вучня… ) не згодна.

14. Інструктаж дамашняга задання(пр.100)